1981 లో ఈ గ్రామ పంచాయతీ సర్పంచిగా, శ్రీ అంచా వీరయ్య చౌదరి, ఏకగ్రీవంగా ఎన్నికైనారు. ఆయన హయాంలో గ్రామంలో ఎన్నో అభివృద్ధి కార్యక్రమాలు చేపట్టినారు. తుమ్మలతోపుగా ఉన్న మంచినీటి చెరువు త్రవ్వించి, పూడిక తీయించి, మంచినీటి నిల్వ కేంద్రంగా మార్చారు. దీనిపై సురక్షిత మంచినీటి పథకం నిర్మించారు. కేవలం 20 రోజులలో పెదనందిపాడు బ్రాంచి కాలువపై వంతెన నిర్మించారు. వంతెన ప్రారంభానికి వచ్చిన అప్పటి కలెక్టర్ చెంగప్ప, సర్పంచి సేవానిరతిని గుర్తించి, 5 వేలరూపాయలు బహుమతిగా ఇచ్చారు. ఈ నగదుతో ఈయన, గ్రామంలో మంచినీటి బావిని నిర్మించారు. <MASK>కు రహదారిని నిర్మించి, ఆర్.టి.సి. బస్సులు ప్రారంభించేలా చర్యలు తీసుకున్నారు. వీరు 1970 డిసెంబరు-23న, గుంటూరు తాలూకా సహకార భూమి తనఖా బ్యాంకు అధ్యక్షులుగా ఎన్నికైనారు. యడ్లపాడు మండలంలోని ఉన్నవ, కారుచోల, ప్రత్తిపాడు మండలంలోని గనికపూడి గ్రామాలలో భూమిలేని నిరుపేదలకు 27 ఎకరాల పంటభూములు వితరణగా ఇచ్చారు.
గనికపూడి
మల్లయ్యపాలెం యడ్లపాడు చిలకలూరిపేట ఉన్నవ